පාසල් සිසුවකු යොදා ගනිමින් ගංජා අලෙවි කිරීමේ යෙදී සිටි අයකු පානදුර කොට්ඨාස දූෂණ මර්දන විශේෂ පොලිස් ඒකකයේ නිලධාරීන් බණ්ඩාරගමදී අත්අඩංගුවට ගෙන තිබේ.සැකකරු පොලිස් විශේෂ බලකායේ සේවය කළ අයෙක් වන අතර පාසල් සිසුවා බණ්ඩාරගම පාසලක 13 හැවිරිදි අයෙකි.මොවුන් දෙදෙනා අත්අඩංගුවට ගන්නා අවස්ථාවේ සිසුවාගේ පොත් බෑගයේ දැමූ ගංජා කිලෝවක් සමග දෙදෙනා ගමන් කළ පා පැදියක්ද හමුවී තිබේ.සැකකරුවන් දෙදෙනා අධිකරණයට ඉදිරිපත් කිරීම සඳහා බණ්ඩාරගම පොලිසියට භාරදී තිබේ.පානදුර කොට්ඨාස විශේෂ දූෂණ මර්දන ඒකකයේ ස්ථානාධිපති උප පොලිස් පරීක්ෂක නයනජිත් මහතා සමග සැරයන් උපසිරි (53183) සහ කොස්තාපල්වරුන් වන 73213 නිමලදාස 77106 ශ්‍රී ලාල් සහ 88817 ලක්මාල් නිලධාරීහු වැටලීම සිදු කළහ..